Taytaykita mamaykitapas yupaychay, Diosniyki Señor Diospa qosusqayki hallp'api unayta 
kawsanaykipaq. Exodo 20:12 


Churilláy, ama Tayta Diospa wanachisqantaqa pisichaychu. amataq sayk'uchikuychischu, Señor 
Diospa munakusqanmantaqa, paymi allichan. imaynan taytapas kusikuq churin hina. Proverbios 
3:11-12 


Salomonpa rimayninkuna. Yachaysapa churiqa taytantam kusichin, mana yuyayniyuq churiqa 
mamanpa llasaq kayninmi. Proverbios 10:1 


Uyariy naceqniyki taytaykita, ama mamaykita pisichaychu yuyaqña kashaspaqa. Proverbios 
23:22 


Wawakuna, Tayta-mamaykichista Señorpi kasukuychis, chay ruwayqa allinmi. Taytaykita 
mamaykitapas respetay; (chaymi ñawpaq kaq kamachikuy promesawan;) Allin kananpaq, kay 
pachapi unayta kawsanaykipaq. Efesios 6:1-3 


Tukuy sonqoykiwan taytaykita yupaychay, mamaykiq llakikuyninta ama qonqaychu. Yuyariy 
paykunamanta nacesqaykita; ¿Imaynataq qanpaq ruwasqankuta paykunaman kutichipuwaq? 
Eclesiastico 7:27-28 textopi 


Eclesiastico 3:1-16 textopi 

| Wawaykuna, taytaykichista uyariwaychis, chaymanta ruwaychis allilla kanaykichispaq. 

2 Wiraqochaqa taytatan hatuncharqan wawankuna patapi, mamanpas churikunata kamachin. 

3 Pipas taytanta hatunchaqqa huchankunata pampachananpaqmi. 

4 Mamanta hatunchaqqa, qhapaq kayta huñuq hinan. 

5 Pipas taytanta hatunchaqqa kikin wawankunawanmi kusikunqa. Mañakuyninta 
ruwaqtinñataqmi uyarisqa kanqa, nispa. 

6 Taytanta Jatunchaqqa unayta kawsanqa. Wiraqochata kasukuqqa mamanpaq sonqochakuqmi 
kanqa. 

7 Señor Diosta manchakuqqa taytanta hatunchanqa, tayta-mamantapas servinqa patronninta hina. 
8 Taytaykita mamaykitapas rimayniykipi, ruwasqaykipipas hatunchay, paykunamanta samincha 
qanman hamunanpaq. 

9 Yayaq saminchayninmi wawankunaq wasinta takyachin; Mamaq ñakasqanmi ichaqa 
teqsikunata saphichan. 

10 Ama hatunchakuychu taytaykita p'enqaypi. Taytaykiq p'enqasqanqa manan qanpaq 
hatunchasqachu, nispa. 

11 Runaq hatunchayninqa taytanpa hatunchasqa kayninmantan hamun. Mana respetasqa 
mamaqa wawakunapaqqa k'amiymi. 

12 Wawallay, taytaykita yanapay, kawsashaqtinqa ama llakichiychu. 

13 Paypa yuyaynin pisiyaqtinqa, pacienciakuychis. Tukuy kallpaykiwan kashaspaykiqa ama 
pisichaychu, nispa. 

14 Taytaykiq allinyachisqanqa manan qonqasqachu kanqa, huchakunaq rantinpitaqmi yapasqa 
kanqa kallpachasunaykipaq. 

15 Ñak'arisqayki p'unchaypin yuyarisqa kanqa. huchaykikunapas chullupunqa, sumaq q'oñi 
tiempopi htelo hina. 

16 Taytanta saqerpariqqa Dios contra rimaq runa hinan. Pipas mamanta phiñachiqqa, Diospa 
ñakasqanmi. 


